Viborger Samler, 1839-04-22
Jndenlandske Efterretninger. Frankrig. Ved Provelserne af de Deputeredes Valg bleve Dhrr. Deelebecque's og de Espeels og Goury's Valg bekræftede; derimod blev Hr. Loy nes's, en Oppositionscandidats Valg i Pithiviers forkastet, fordi han tidligere havde været Underpræfect, her. Den 13de d. M. tilkjæmpede derimod Oppositionen sig en glimrende Seier. Hr. Emil de Girardin blev i dette Møde udstødt af Kammeret. Denne, som Privatmand høist berygtet, er som Journalist og hemmelig Agent bleven protegeret af Hofpartiet i samme Grad, som han hades af Oppositionen. Blandt flere Grunde mod Valget anfægtede man hans Nationalitet. Denne Sag forholder sig saaledes: Da Hr. Girardin vilde gifte sig, kunde han ingen Døbeattest producere. For at afhjælpe denne Mangel, lod han sig af Notarius med Vidner udstede en Act, hvori attesteredes, at han var født i Aaret 1806 eller 1807, hvorhos bevidnedes, at han var født i Frankrig. J Aaret 1834 blev han valgt til Deputeret, hvortil han imidlertid, netop ifølge hiin Attest, ikke havde den fornødne Alder, nu lod han sig af Notar og Vidner udstede et andet Document, der berigtigede det første og forlagde hans Fødeaartil 1802 eller 1803. Vel anerkjendte Domstolene dette Document med Hensyn til Fødselsaaret men yttrede sig ikke med Hensyn til Fødselstedet. Han kan altsaa intet andet Beviis anføre for sin Nationalitet, end Beviser fra Civilstanden, støttede paa, at han har været Vælger, Eedsvoren, Gerant for en Journal og Jnspecteur i Jndenrigsministeriet. Nu var Spørgsmaalet, om dette Beviis var tilstrækkeligt til at gualificere ham til Sæde i de Deputeredes Kammer. Ved Prøvelsen af Fuldmagterne i 1837, da det ministerielle Parti havde Majoriteten i Kammeret, blev Spørgsmaalet bejaet, paa hvilken tidligere Afgjørelse Referenten ogsaa denne Gang støttede sig; efter nogle Debatter foretoges Afstemningen – paa 20 Medlemmers Forlangende med Kugler - og Resultatet var, uagtet 17 af hans personlige Uvenner afholdt sig fra Afstemning, at Valget annulleredes med 209 mod 184 Stemmer. Endnu ere der 16 bestredne Valg tilbage. Af alle Bladene er J. der Deh. det eneste, der yttrer Misfornøielse med dette Resultat. – Om Marschal Soults Bestræbelser for at danne et nyt Cabinet løbe en Mængde urimelige Rygter. - Marquis de Semonville, Kongens og Cabinettets Secretair, er pludseligen død af Apoplexie. – Angaaende det forestaaende Præsidentvalg veed man endnu intet Bestemt; Odillon Barrots Valg vinder i Sandsynlighed, endskjøndt den Omstændighed, at det venstre Centrum endnu ikke har bestemt sig, vækker nogen Tvivl. – Blandt Rygterne om Sammensættelsen af det ny Ministerium hører, at Marschal Vale er kaldet hjem for at overtage Marschal Soults Rolle; hiin skulde igjen i sin nuværende Post afløses af Marschal Clauzel. – Til Nationalgarden er udstedt følgende Dagsbefaling: "Roligheden er fuldkommen gjenoprettet i Paris. Alt lader haabe, at den ikke meere vil blive forstyrret, og Marschal-Overcommandanten troer, ikke meere at maatte foreskrive Legionerne af Paris's Nationalgarde andre Forsigtighedsforholdsregler end at vedligeholde sine Vagtposter i den største Fuldstændighed. Denne hurtige Tilbagevenden til Orden har man især den Jver og det Maadehold at takke for, med hvilken Nationalgardisterne have udført den overordentlige Tjeneste, som i de sidste fem Dage var dem paalagt. Nationalgardens Marschal-Overcommandant udtrykker dem derfor sin meest levende Tilfredshed og Tak. Paa Marschallens Vegne. Jacqueminot."